Kan jeg selv vælge den by eller region, hvor jeg tilbringer mit år som au pair?
Du bør vælge en værtsfamilie, som passer godt til dig. Sympati og fælles værdier er vigtigere, end hvor du bor. Det vil du opdage, når du først bor hos familien. Derfor tilbyder vi ikke, at vores deltagere selv kan vælge by eller region. I et andet land er alt nyt og spændende, selv i byer som du ikke allerede kender fra film og TV. Da de fleste værtsfamilier bor i forstæder til større byer, kommer du med garanti ikke til at kede dig. Så vær åben overfor alle USA’s regioner, og udforsk resten af landet i weekender, ferier eller i din rejsemåned.